มีลุ้น! ผลทดลองวัคซีนต้าน “โควิด” ของจีน พบศักยภาพป้องกัน-ไร้ผลข้างเคียงรุนแรง
มีลุ้น! ผลทดลองวัคซีนต้าน "โควิด-19" ของจีน พบศักยภาพป้องกัน-ไร้ผลข้างเคียงรุนแรง
มีลุ้น! ผลทดลองวัคซีนต้าน "โควิด-19" ของจีน พบศักยภาพป้องกัน-ไร้ผลข้างเคียงรุนแรง
16 มิ.ย. 2563

บริษัท ซิโนวัค ไบโอเทค จำกัด (Sinovac Biotech) เปิดเผยว่า โคโรนาวัค (CoronaVac) ซึ่งเป็นวัคซีนต้านไวรัสโคโรนา สามารถดึงการตอบสนองทางภูมิคุ้มกันจากการทดลองในมนุษย์โดยปราศจากผลข้างเคียงร้ายแรง
สำนักข่าวซินหัว รายงานว่า เมื่อวันอาทิตย์ที่ 14 มิ.ย.ที่ผ่านมา บ. ซิโนวัคฯ ที่มีฐานอยู่ในกรุงปักกิ่งของจีน เผยว่ามากกว่าร้อยละ 90 ของประชาชนที่ได้รับวัคซีนข้างต้นในระยะ 14 วัน พบการชักนำของแอนติบอดีชนิดดี (NAb) เกิดขึ้นหลังรับวัคซีนนาน 2 สัปดาห์
ขณะที่การค้นพบเบื้องต้นจากการทดลองระยะที่ 1-2 ในจีน ระบุว่า ประชาชนผู้มีสุขภาพดี 743 คน อายุ 18-59 ปี ได้รับวัคซีนสองรอบหรือได้รับยาหลอก (placebo) โดยคาดว่าจะมีข้อมูลเพิ่มจากอีกกลุ่มทดลองที่ได้รับวัคซีนในระยะ 28 วัน
ทั้งนี้ ซิโนวัคฯ เสริมว่าการทดลองระยะที่ 3 จะเกิดขึ้นในบราซิล ซึ่งเป็นประเทศที่พบผู้เสียชีวิตจากโรคโควิด-19 สูงเกิน 43,000 รายแล้ว
อนึ่ง วัคซีนของซิโนวัคฯ เป็นหนึ่งในห้าวัคซีนโรคโควิด-19 เพื่อการทดลองของจีน และเข้าสู่ขั้นตอนสุดท้ายของการทดลองในมนุษย์ก่อนขออนุมัติการใช้งานสาธารณะ

(แฟ้มภาพซินหัว : ตัวอย่างวัคซีนโรคโควิด-19 ชนิดเชื้อตาย ณ บริษัท ซิโนวัค ไบโอเทค จำกัด ในกรุงปักกิ่งของจีน วันที่ 16 มี.ค. 2020)
 